Ο **Δημήτριος Πρίφτης** (Αθήνα, 27 Οκτωβρίου 1968) είναι Έλληνας προπονητής καλαθοσφαίρισης στην ιταλική Ρέτζιο Εμίλια.

Σταδιοδρομία
------------

Ο Πρίφτης ξεκίνησε την προπονητική του σταδιοδρομία μέσω των τμημάτων υποδομής του ΑΝΟΓ, του Άρη Γλυφάδας και του Γ.Σ. Αργυρούπολης. Ακολούθησε το τμήμα γυναικών του Κρόνου Αγίου Δημητρίου, το ανδρικό τμήμα του Αιγαίου Γλυφάδας και οι Εσπερίδες, από το 1998 ως το 2000, με τις οποίες κατάφερε να ανέβει στην Α1 κατηγορία.

Στη συνέχεια, ανέλαβε ως βοηθός του Ντιρκ Μπάουερμαν στην ομάδα της Δάφνης, με την οποία όμως, υποβιβάστηκε στην Α2 Εθνική κατηγορία. Την επόμενη σεζόν, υπήρξε βοηθός του Θόδωρου Μπολάτογλου στον Ιωνικό Νίκαιας, καταλαμβάνοντας την έκτη θέση στην Α2.

Από το 2003, υπήρξε βοηθός προπονητή στην ομάδα της ΑΕΚ, θέση στην οποία παρέμεινε για έξι χρόνια. Το 2008, ξεκίνησε τη συνεργασία του με την Εθνική Ελλάδος, συνεχίζοντας μέχρι το 2012 και επιστρέφοντας στη θέση του βοηθού το 2014.

Το 2009-10, συνεργάστηκε με τον Φώτη Κατσικάρη και τον Ντέιβιντ Μπλατ στον πάγκο του Άρη, πριν συνεχίσει ως πρώτος προπονητής στην ομάδα της Καβάλας, για την επόμενη διετία. Μετά το πέρασμα του από τον Ίκαρο Καλλιθέας και τον Κολοσσό Ρόδου, εργάστηκε ως βοηθός προπονητή στην ομάδα του Παναθηναϊκού, υπό τον Φραγκίσκο Αλβέρτη, κατακτώντας το πρωτάθλημα Ελλάδας το 2014.

Από το καλοκαίρι του 2014, ανέλαβε πρώτος προπονητής του Άρη, με τον οποίο κατέλαβε την τέταρτη θέση του ελληνικού πρωταθλήματος του 2015 και του του 2016. Τον Ιούνιο του 2016, ανανέωσε το συμβόλαιο του με τον Άρη μέχρι το 2018, απορρίπτοντας προτάσεις από ευρωπαϊκές ομάδες.

Στις 3 Ιουλίου του 2017 αποτέλεσε παρελθόν από τον Άρη, ενώ την ίδια μέρα ανακοινώθηκε από τον νέο του σύλλογο, την ρωσική Ούνικς Καζάν της VTB Λίγκα. Στις 4 Ιουλίου 2020, ανανέωσε το συμβόλαιό του με την ρωσική ομάδα για δυο ακόμα χρόνια. Το 2021, έφτασε μέχρι τον τελικό του Γιούροκαπ, χάνοντας το τρόπαιο από την Μονακό με 2-0 στη σειρά. Ωστόσο έγινε ο τρίτος Έλληνας προπονητής που συμμετείχε στον τελικό του Γιούροκαπ έπειτα από τον Αργύρη Πεδουλάκη και τον Φώτη Κατσικάρη. Στην VTB Λίγκα, η Ούνικς προκρίθηκε αήττητη από τα ημιτελικά κόντρα στην Λοκομοτίβ Κούμπαν και έφτασε μέχρι τους τελικούς, έχασε όμως το τρόπαιο από την ΤΣΣΚΑ Μόσχας.

Στις 26 Ιουνίου 2021, ο Πρίφτης ανακοινώθηκε ως ο νέος προπονητής του Παναθηναϊκού, με συμβόλαιο τριετούς (2+1) διάρκειας. Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Στις 12 Απριλίου 2022, αποτέλεσε παρελθόν από την ομάδα μετά τα αποτυχημένα αποτελέσματα σε Ευρωλίγκα, Κύπελλο και Πρωτάθλημα Ελλάδας.

Στις 16 Ιουνίου 2022, ανακοινώθηκε από την τούρκικη Τόφας, υπογράφοντας συμβόλαιο διάρκειας τριών ετών (μέχρι το 2025). Στις 25 Ιανουαρίου 2023, αποχωρώντας ύστερα από επτά μήνες λόγω της κακής πορείας της ομάδας.

Στις 19 Ιουνίου 20232, ανέλαβε την τεχνική ηγεσία της ιταλικής Ρέτζιο Εμίλια.

Τίτλοι-Διακρίσεις
-----------------

### Συλλογικοί

#### Ως βοηθός προπονητή

##### Παναθηναϊκός

* Πρωτάθλημα Ελλάδας: (2014)

#### Ως πρώτος προπονητής

##### Παναθηναϊκός

* Σούπερ Καπ Ελλάδας: (2021)

### Ατομικοί

* Προπονητής της χρονιάς στο Πρωτάθλημα Ελλάδας: (2016)

Παραπομπές
----------

1. ↑  Παρελθόν από την Καβάλα ο Πρίφτης - VORIA.gr
2. ↑  ΙΚΑΡΟΣ ΚΑΛΛΙΘΕΑΣ | Πρίφτης: "Είμαστε σε τροχιά σωτηρίας"[*νεκρός σύνδεσμος*]
3. ↑  Νέος προπονητής ο Δημήτρης Πρίφτης - Α.Ο. ΚΟΛΟΣΣΟΣ ΡΟΔΟΥ
4. ↑  ΣΕ ΡΟΛΟ ΤΕΧΝΙΚΟΥ ΣΥΜΒΟΥΛΟΥ Ο ΠΡΟΠΟΝΗΤΗΣ ΤΟΥ ΚΟΛΟΣΣΟΥ Αλβέρτης, Πρίφτης και συνεχίζει...[*νεκρός σύνδεσμος*]
5. ↑  Επίσημα Πρίφτης στον Άρη - Άρης - SPORT 24
6. ↑  Για ακόμα δύο χρόνια στον Άρη ο Πρίφτης!
7. ↑  «Τέλος ο Πρίφτης από τον Άρη!».. Ανακτήθηκε στις 2017-07-04.
8. ↑  «Ο Πρίφτης ανέλαβε την Ούνικς Καζάν! (pic)».. Ανακτήθηκε στις 2017-07-04.
9. ↑  «Νέο συμβόλαιο για τον Πρίφτη στην Ούνικς (pic)». *SDNA*. 4 Ιουλίου 2020. Ανακτήθηκε στις 4 Ιουλίου 2020.
10. ↑  «EuroCup: Πρίφτης, ο τρίτος Έλληνας κόουτς σε τελικό (vids)». *www.gazzetta.gr*. Ανακτήθηκε στις 9 Μαΐου 2021.
11. ↑  Βαλαβάνης, Γιώργος. «Στους τελικούς της VTB η Ούνικς Καζάν (vid) | Novasports».. Ανακτήθηκε στις 21 Ιουνίου 2021.  Εξωτερικός σύνδεσμος στο `|website=` (βοήθεια)
12. ↑  «Επίσημο: Στον Πρίφτη το «τιμόνι» του Παναθηναϊκού!». *SDNA*. 26 Ιουνίου 2021. Ανακτήθηκε στις 26 Ιουνίου 2021.
13. ↑  «Παναθηναϊκός για Γκίνες: 27 σερί σεζόν τίτλους και συνεχίζει!». *SDNA*. 26 Σεπτεμβρίου 2021. Ανακτήθηκε στις 26 Σεπτεμβρίου 2021.
14. ↑  «Ηλεκτροσόκ στον Παναθηναϊκό: Τέλος Πρίφτης, Διαμαντίδης και Παππάς, επιστροφή Πεδουλάκη | Gazzetta». *www.gazzetta.gr*. Ανακτήθηκε στις 12 Απριλίου 2022.
15. ↑  «Επίσημο: Ανέλαβε τη Τόφας ο Δημήτρης Πρίφτης | Gazzetta». *www.gazzetta.gr*. Ανακτήθηκε στις 16 Ιουνίου 2022.
16. ↑  «Τέλος ο Πρίφτης από την Τόφας». *www.sport24.gr*. Ανακτήθηκε στις 25 Ιανουαρίου 2023.
17. ↑  «Πρίφτης: Επίσημα στην Ρέτζιο Εμίλια». *Eurohoops*. 19 Ιουνίου 2023. Ανακτήθηκε στις 19 Ιουνίου 2023.

Πηγές
-----

* Δημήτρης Πρίφτης - paobc.gr
* Δημήτρης Πρίφτης: Από τον Άρη Γλυφάδας στον Άρη Θεσσαλονίκης
* ΔΗΜΗΤΡΗΣ ΠΡΙΦΤΗΣ - About Basketball Coaching

  


|  |  |  |  |
| --- | --- | --- | --- |
| 

| π • σ • ε
Ελληνική Basket League - Προπονητής της Χρονιάς |
| --- |
|  |
| 
* 1998: Σούμποτιτς
* 1999: Σούμποτιτς
* 2000: Ομπράντοβιτς
* 2001: Πεδουλάκης
* 2002: Πιλαφίδης
* 2003: Πεδουλάκης
* 2004: Γιαννάκης
* 2005: Ιωάννου
* 2006: Γιαννάκης
* 2007: Ομπράντοβιτς
* 2008: Μαρκόπουλος
* 2009: Ομπράντοβιτς
* 2010: Μπαρτζώκας
* 2011: Ομπράντοβιτς
* 2012: Ίβκοβιτς
* 2013: Πεδουλάκης
* 2014: Μαρκόπουλος
* 2015: Σφαιρόπουλος
* 2016: Πρίφτης
* 2017: Πασκουάλ
* 2018: Πασκουάλ
* 2019: Γιατράς
* 2021: Σερέλης
* 2022: Τακιανός
 |

 |